Мария Илиева
Като устни…

chitanka.info

Не заспива само луната,

кроткият вятър люлее завеса,

изтъкана от люляк и бели звезди.

Две очи в тишината говорят,

длани се сплитат…

Примира нощта.

Като устни отворен прозорец

шепне за обич… и сребърен бриз.

Пръсти прокрадва по голото рамо,

посипани плахо със моите коси.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.